Lav et referat af nedenstående tekst:

Tekst:
I Nordjylland er vi vant til blæsende vejr og denne weekend bliver ingen undtagelse. Selvom nordjyder er vant til at det rykker i jakken, når man går ud ad døren, så bliver weekenden mere blæsende end normalt. Fra fredag aften tager vinden nemlig til i Nordjylland, og vindstyrken kommer op i kulingstyrke. Det oplyser TV2 Vejret. Der er også varslinger om risiko for vindstød af stormstyrke allerede fra klokken 21 fredag aften og frem til lørdag morgen. Mest blæsende bliver det i den nordvestlige del af Jylland. Samtidig kommer der efterhånden flere skyer og også regn i Nordjylland i aften- og nattetimerne, når koldfronten bevæger sig ned over landet fra nord. Nedbøren vil alle steder starte som regn, men den kan i den nordlige og østlige del af Jylland gå over i slud og tøsne. Der er på ingen måde nogen grund til at finde kælken frem. Der vil de fleste steder blot være tale om fnug i luften, og kun i de allerhøjest beliggende områder i Vendsyssel, i Østjylland og på Sjælland kan der ganske kortvarigt og helt lokalt måske lægge sig et par fnug på jorden, skriver TV2 Vejret .

Referat:
Weekenden skydes vejrmæssigt i gang med blæsende vejr. Fredag aften kan der i Nordjylland komme vind af kulingstyrke fredag aften.